CELEX: 62017CN0019
Language: lt
Date: 2017-01-17 00:00:00
Title: Byla C-19/17: 2017 m. sausio 17 d. Sąd Okręgowy we Wrocławiu (Lenkija) pateiktas prašymas priimti prejudicinį sprendimą byloje Skarb Państwa reprezentowany przez Wojewodę Dolnośląskiego/Gmina Trzebnica

22.5.2017   
            
            
               LT
            
            
               Europos Sąjungos oficialusis leidinys
            
            
               C 161/6
            
         2017 m. sausio 17 d.Sąd Okręgowy we Wrocławiu (Lenkija) pateiktas prašymas priimti prejudicinį sprendimą byloje Skarb Państwa reprezentowany przez Wojewodę Dolnośląskiego/Gmina Trzebnica
   
   (Byla C-19/17)
   (2017/C 161/08)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Sąd Okręgowy we Wrocławiu
   
   
      Šalys pagrindinėje byloje
   
   
      Ieškovė: Skarb Państwa reprezentowany przez Wojewodę Dolnośląskiego
   
   
      Atsakovė: Gmina Trzebnica
   
      Prejudiciniai klausimai
   
   
               1.
            
            
               Ar išmokos, kurias paramos gavėjas gavo kaip baudą ar žalos atlyginimą, susijusį su įsipareigojimo neįvykdymu ar pavėluotu jo įvykdymu, yra pajamos, kaip jos suprantamos pagal [2004 m. kovo 10 d. Komisijos reglamento (EB) Nr. 448/2004 (1), iš dalies keičiančio Reglamentą (EB) Nr. 1685/2000, nustatantį išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo ir panaikinančio Reglamentą (EB) Nr. 1145/2003] 2 taisyklę?
            
         
               2.
            
            
               Jei į 1 klausimą būtų atsakyta teigiamai:
               
                           a.
                        
                        
                           ar kaip bauda gautos pajamos gali būti sumažintos paramos gavėjo patirtų nuostolių ar papildomų išlaidų, susijusių su tuo, kad vykdytojas neįvykdė sutarties arba įvykdė ją pavėluotai, suma?
                        
                     
                           b.
                        
                        
                           Ar vykdytojo paslauga, kai jis paramos gavėjo naudai atlieka kitus darbus, niekaip nesusijusius su finansavimo dalyku, mainais už atleidimą nuo prievolės sumokėti baudą (datio in solutum), yra pajamos, kaip tai suprantama pagal [2004 m. kovo 10 d. Komisijos reglamento (EB) Nr. 448/2004, iš dalies keičiančio Reglamentą (EB) Nr. 1685/2000, nustatantį išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo ir panaikinančio Reglamentą (EB) Nr. 1145/2003] 2 taisyklę?
                        
                     
         
               3.
            
            
               Jei atsakymas į 1 klausimą ir 2 klausimo a punktą būtų teigiamas, ar paramos gavėjo gautų pajamų suma yra vykdytojui priskaičiuotos baudos dydis, ar vietoj to suteiktos paslaugos vertė?
            
         
               4.
            
            
               Ar po paramos teikimo pabaigos, kaip tai suprantama pagal [2004 m. kovo 10 d. Komisijos reglamento (EB) Nr. 448/2004, iš dalies keičiančio Reglamentą (EB) Nr. 1685/2000, nustatantį išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo ir panaikinančio Reglamentą (EB) Nr. 1145/2003] 2 taisyklę, bendro finansavimo suma gali būti sumažinta pajamų, kurias paramos gavėjas gavo paramos teikimo laikotarpiu, suma?
            
         
               5.
            
            
               Jei į 4 klausimą būtų atsakyta teigiamai, ar bendro finansavimo suma gali būti sumažinta paramos gavėjo gautų pajamų suma, jei valstybė narė nepranešė apie jas Komisijai prieš baigiant teikti paramą?
            
         
      (1)  OL L 72, 2004, p. 66; 2004 m. specialusis leidimas lietuvių k., 14 sk., 2 t., p. 3).